Jan Eggum
Store norske leksikon,Kunst og estetikk,Musikk,Populærmusikk,Visesang
Jan Eggum er en norsk visesanger fra Bergen som har vært sentral i norsk populærmusikk siden midten av 1970-årene. Eggum skriver, komponerer, synger og spiller gitar i grenselandet mellom viser og poprock og har blitt kalt en «munter melankoliker».
Han platedebuterte med det selvtitulerte albumet Jan Eggum i 1975 og har vunnet stadig større anerkjennelse for sine særpregede sanger. Han er også godt kjent fra Gitarkameratene.Eggum ble tildelt Spellemannprisen for både Heksedans (1977) og En natt forbi (1979). Førstnevnte album inneholder blant annet Mor jeg vil tilbake, sistnevnte blant annet En natt forbi. Begge er blant hans mest kjente sanger. Mest solgte album Alarmen går (1981)  Dacapo (1990)  Underveis (1991)  Nesten ikke tilstede (1993)  Dingli bang (1997, 2. plass på VG-lista)  Deilig (1999, Spellemannprisen)  Ekte Eggum (2001, samleplate)  President (2002)  Hjerteknuser (2007) Karriere Jan Eggum toppet Norsktoppen i 1997 med På'an igjen, i 2002 med Et kort sekund og i 2007 med Frøken hjerteknuser (duett med Bjørn Eidsvåg).Mellom 1988 og 1994 samarbeidet han med Lillebjørn Nilsen, Halvdan Sivertsen og Øystein Sunde i gruppa Gitarkameratene, som hadde stor suksess både med konsertturneer og albumene Gitarkameratene (1989) og Typisk norsk (1990).Jan Eggum har også skrevet sanger for andre artister (blant annet En natt forbi for Wenche Myhre) og utgitt flere bøker med sine egne tekster. Han var opphavsmann til og medredaktør av boken Norsk pop & rock-leksikon – populærmusikk i hundre år, som kom i 2005. Samme år ble han tildelt Norsk Artistforbunds ærespris.Eggum ga i 2011 ut hele tre album, Kjærlighet & ærlighet volum 1, 2 og 3, og året etter ble han tildelt Spellemannjuryens hederspris. I 2015 kom Rio, som var innspilt i Rio de Janeiro. I 2018 ga han ut Alt, akkurat nå.I 2021 ga han ut en bok med sangtekstene sine, til sammen 350: Sanger fra vest, samt selvbiografien Så langt har alt gått bra og albumet Hold ut, hold på.Høsten 2022 var det premiere på Jan Eggum-musikalen En natt forbi i Bergen. Les mer i Store norske leksikon Jan Eggum i Norsk biografisk leksikon visesang Spellemannprisen musikk i Norge